**MÜÜGILEPING**

Võru (viimane allkirja kuupäev)

HC PRO AS registrikood 10089981, asukohaga Vana-Narva mnt 20B, Maardu linn, keda esindab põhikirja alusel Mihhail Kutšinski (edaspidi nimetatud Müüja),

ja

**Kaitseliit**, registrikood 74000725, asukohaga Toompea 8, 10130 Tallinn, keda esindab Kaitseliidu keskjuhatuse 23.01.2024 otsusega nr K-0-1/24/2821PR kinnitatud „Kaitseliidu hanke- ja lepingute sõlmimise korra“ alusel Kaitseliidu Võrumaa **malev**, asukoht Karja 22, Võru 65608, esindaja major Vaido Siska (edaspidi nimetatud Ostja) teiselt poolt,

eraldi nimetatud ühtlasi Pool või koos Pooled, sõlmisid heas usus käesoleva müügilepingu (edaspidi nimetatud Leping) allpool toodud tingimustel:

**1. Lepingu dokumendid**

1.1. Lepingu dokumendid koosnevad Lepingust ja koos Lepinguga allkirjastatud lisadest ning lisadest, milles lepitakse kokku peale Lepingule allakirjutamist.

1.2. Lepingule on lisatud Lepingu sõlmimisel järgmised lisad:

* + 1. Lisa 1 „Hinnapakkumus 29.01.2024 nr 100076“.

**2. Lepingu objekt**

2.1. Lepinguga, juhindudes võlaõigusseaduse (VÕS) §-st 208, Müüja müüb ja Ostja ostab järgmisi tooteid (edaspidi nimetatud ühiselt Kaup):

|  |  |  |
| --- | --- | --- |
| Kaup | Kogus | Summa |
| HC PRO HEAVY DUTY SUPER COMBO-590KG | 1 | 5381,56 |
| Smith and squat combo | 1 | 2353,28 |
| Hc pro adjustable incline bench - best buy | 1 | 213,93 |
| Transport |  | 210 |
|  |  | 8158,77 eurot km-ta |
|  |  | 9953,70 eurot km-ga |

**3. Kauba kvaliteet ja vastavus Lepingu tingimustele**

3.1. Kauba kvaliteet ja komplektsus peab vastama tootja tehnilistele tingimustele ja Müüja poolt Ostjale 29.01.2024 esitatud pakkumisele nr 100076, mis on Lepingu lisa 1. Tehnilisi tingimusi mõistavad Pooled kui toodete kirjeldust VÕS §-i 226 mõttes.

3.2.Tarnekoht on Karja 22, Võru või muu Poolte esindajate poolt täiendavalt kokkulepitud koht.

3.3. Lepingus käsitlevad Pooled mõisteid “kauba mittekvaliteetsus”ja “kaubamittevastavus Lepingule” järgmises tähenduses:

3.3.1. Kauba mittekvaliteetsus – Kaup ei vasta Lepingu punktis 3.1. toodud tingimustele. Eelnimetatu määramisel juhinduvad Pooled VÕS §-st 226.

3.3.2. Kauba mittevastavus Lepingule – Kaup on kõlbmatu selleks eesmärgiks, nagu tuleneb Lepingust või Kaup ei ole see Kaup, mille Ostja on tellinud. Kauba Lepingule mittevastavuse määramisel juhinduvad Pooled VÕS §-st 217.

3.4. Juhul, kui Ostja avastab Kauba vastuvõtmisel või sellele järgneva neljateist (14) tööpäeva jooksul Kauba mittekvaliteetsuse või mittevastavuse Lepinguga, peab Ostja teatama sellest Müüjale viivitamatult ja esitama pretensiooni Lepingu punktis 6.1. ettenähtud tähtaja jooksul. Müüja vastutuse määramisel Kauba Lepingutingimustele mittevastavuse eest juhinduvad Pooled VÕS §-de 218, 222 ja 226 sätetest.

3.5. Ostjal on õigus taotleda Müüja esindaja kohale kutsumist Lepingu punktis 3.4. näidatud juhtumil. Müüja esindaja juuresolekul koostatakse akt toodangu puuduste kohta. Juhul, kui Müüja oma esindajat määratud tähtajaks kohale ei saada või ei soovi akti koostamisel osaleda võib Ostja koostada ühepoolse akti, mis on pretensiooni esitamise aluseks ning tõendina Müüja poolt aktsepteeritav.

3.6. Poolte lahkarvamuste puhul võivad Pooled kasutada sõltumatut eksperti. Ekspertiisi kulud tasub ekspertiisi tellija.

3.7. Mittekvaliteetseksvõi Lepingu tingimustele mittevastavaks tunnistatud Kauba on Müüja kohustatud Ostja nõudmisel, juhindudes VÕS §-dest 112, 222, 223, kas:

3.7.1. vahetama puudustega Kauba oma kulul ümber puudusteta Kauba vastu Ostjaga kokkulepitud tähtaja jooksul ja hüvitama ekspertiisikulud, kui need kandis Ostja;

3.7.2. parandama tasuta Kauba kvaliteeti või hüvitama Ostjale parandamise ja ekspertiisi kulud Ostjagakokkulepitud tähtaja jooksul ja suuruses.

**4. Poolte kohustused**

* 1. Ostja kohustub:

4.1.1. saavutama Müüjaga kokkuleppe toodangu vastuvõtu aja ja koha suhtes;

4.1.2. kauba vastu võtma;

4.1.3. tasuma ostetud Kauba eest Müüjale vastavalt Lepingu punktile 7.2.

4.2.Müüja kohustub:

4.2.1. kauba Ostja esindajale major Janel Säkk´le hoones Karja 22, Võru või mujal täiendavalt kokkulepitud kohas hiljemalt 21 kalendripäeva jooksul Lepingu jõustumisest üle andma;

4.2.2. rahuldama Ostjapoolt saadud pretensioone Lepingus sätestatud tingimustele kohaselt;

4.2.3. läbi vaatama Ostja poolt esitatud lisatellimusi ja otsustama nende täitmise võimaluste üle ning teatama sellest Ostjale.

**5. Kauba üleandmise-vastuvõtmise ja tarnimise tingimused**

5.1. Müüja kohustub Kauba Ostjale üle andma ja Ostja kohustub Kauba vastu võtma hiljemalt 21 kalendripäeva jooksul Lepingu jõustumisest.

5.2. Vastuvõtmisel juhinduvad Pooled VÕS §-i 219 sätetest.

5.3. Müüja informeerib eelnevalt Ostja esindajat Kauba faktilise üleandmise ajast.

5.4. Kaup antakse üle ja võetakse vastu üleandmis-vastuvõtmisakti alusel ning selle allakirjutamise järel läheb Kauba omandiõigus üle Müüjalt Ostjale.

5.5. Enne akti allakirjutamist kontrollivad Müüja ja Ostja esindajad üle antava Kauba komplektsust, kvaliteeti ja töövõimet. Kui Ostja avastab Kauba vastuvõtmisel, et esineb puudusi, koostatakse selle kohta kahepoolne akt, milles fikseeritakse Kauba puudused ja nende kõrvaldamise tähtajad.

**6. Pretensiooni esitamine**

6.1. Ostjal on õigus esitada Müüjale pretensioonid Kauba puuduste või Lepingule mittevastavuse kohta hiljemalt kümne (14) tööpäeva jooksul arvates üleandmis- vastuvõtmisakti allakirjutamise kuupäevast ja ainult nimetatud akti alusel.

Nimetatud pretensioonide esitamise tähtaeg ei kehti Müüja poolt Kaubale antud müügigarantii trenažööri raami osas garantii (10 aastat) ja kõik teised detailid (24 kuud).

6.2. Müüja peab saadud pretensiooni läbi vaatama ja vastuse andma 10 (kümme) tööpäeva jooksul pretensiooni saamise kuupäevast.

7. Maksetingimused ja arvelduskord

7.1.1 Kauba hind koos käibemaksuga on 9953.70 eurot. Hind käibemaksuta on 8158.77 eurot.

7.2. Ostja kohustub Kauba eest tasuma arves nimetatud summad 21 (kahekümne ühe) kalendripäeva jooksul arve vastuvõtmise kuupäevast arvates.

7.3. Müüja esitab Kauba üleandmisel arve elektrooniliselt e-arvena e-arvete operaatori vahendusel Ostja e-arve kontole FinBite arvekeskuses (FinBite OÜ). FinBite’i opereerib emaettevõte AS Eesti Post (reg nr 10328799, www.finbit.eu). E-arve XML formaadis fail peab vastama Eesti e-arve standardile (https://www.pangaliit.ee/arveldused/e-arve).

8. Poolte vastutus

8.1. Juhul, kui Ostja viivitab Kauba eest tasumisega Lepingu punktis 7.2. näidatud tingimustel, on Müüjal õigus nõuda Ostjalt viivist 0.15 % päevas tähtaegselt tasumata summast lähtudes, kuid mitte rohkem kui 10% kogu Lepingu maksumusest.

8.2. Juhul, kui Müüja ei tarni õigeaegselt Ostjale Kaupa, on Müüja kohustatud tasuma Ostjale leppetrahvi 0.15% päevas kauba kogumaksumusest, kuid mitte rohkem kui 10% kogu Lepingu maksumusest.

**9. Lepingu kehtivus, muutmine ja lõpetamine**

9.1. Leping jõustub allakirjutamise kuupäevast ja kehtib kuni oma Lepinguliste kohustuste täitmiseni mõlema Poole poolt. Pooltel on õigus algatada Lepinguga seotud teisi lepinguid, mis on vajalikud seadmete tarneks ja teenuste osutamiseks.

9.2. Lepingut võib muuta Poolte kirjalikul kokkuleppel. Nimetatu järgimata jätmisel on muudatus tühine. Muudatused jõustuvad pärast allakirjutamist mõlema Poole poolt või Poolte määratud tähtajal.

9.3. Lepingut võib lõpetada ennetähtaegselt punktis 8.2 ettenähtud juhul.

1. **Lepingu rikkumise vabandatavus**

10.1. Lepingust tulenevate kohustuste mittetäitmist või mittenõuetekohast täitmist ei loeta Lepingu rikkumiseks, kui selle põhjuseks olid asjaolud, mida Pooled ei saanud mõjutada, ei võinud ega pidanud ette nägema ega ära hoidma. (Vääramatu jõud, VÕS § 103). Nimetatud asjaolu olemasolu peab olema tõendatav ning vaatamata eelnimetatud ettenägemata asjaoludele, on Pooled kohustatud võtma tarvitusele abinõud tekkida võiva kahju vähendamiseks. Kui takistav asjaolu on ajutine, on kohustuse rikkumine vabandatav üksnes aja vältel, mil asjaolu takistas kohuse täitmist.

10.2. Pool, kelle tegevus Lepingujärgsete kohustuste täitmisel on takistatud ettenägemata asjaolude tõttu, on kohustatud sellest viivitamatult teatama teisele Poolele vahenditega, mis tagavad teate kiireima edastamise, samas saates välja tähitud kirjaga teate.

**11. Kauba garantii**

11.1. Müüja garanteerib, et müüdav Kaup on uus, töökorras ning vastab Lepingu lisas 1 ja Kauba iseloomustuses esitatud tehnilistele parameetritele ning annab Ostjale Kauba kohta müügigarantii trenažööri raami osas garantii (10 aastat) ja kõik teised detailid tähtajaga 24 kuud.

Müügigarantii laieneb kõikidele Kauba osadele ja lisaseadmetele.

Müügigarantii ühesel mõistmisel juhinduvad Pooled VÕS §-st 230.

11.2. Garantiiaja jooksul ilmnenud puudused, mis ei ole seotud Kauba väärkasutamisega või eritingimustega (nt ülemäärane temperatuur), kõrvaldab Müüja omal kulul hiljemalt kahekümne (20) päeva jooksul arvates puudustest teadasaamisest.

11.3.Kui garantiiaja jooksul esineb ühel tootel vigu rohkem kui kolmel korral, siis kuulub toode ümbervahetamisele Müüja kulul, 10 (kümne) päeva jooksul.

### 12. Konfidentsiaalsus

12.1 Pool kohustub Lepingu kehtivuse ajal ning pärast Lepingu lõppemist määramata tähtaja jooksul hoidma konfidentsiaalsena kõiki talle seoses Lepingu täitmisega teatavaks saanud andmeid. Eelkõige, kuid mitte ainult, kohustub Pool hoidma konfidentsiaalsena andmeid, mis sisalduvad Lepingu täitmiseks üleantud dokumentides ja muudes dokumentides, mille sisuga on Poolel olnud võimalus seoses Lepingu täitmisega tutvuda, ning mis tahes muid andmeid, mille konfidentsiaalsena hoidmise vastu on teisel Poolel eeldatavalt õigustatud huvi.

12.2 Konfidentsiaalse informatsiooni avaldamine kolmandatele isikutele on lubatud vaid teise Poole eelneval kirjalikul nõusolekul. Lepingus sätestatud konfidentsiaalsuse nõue ei laiene informatsiooni avaldamisele Poolte audiitoritele, õigusnõustajatele ning juhtudel, kui Pool on õigusaktidest tulenevalt kohustatud informatsiooni avaldama. Pool on teadlik, et Leping on avalik, välja arvatud osad, mis on märgitud avaliku teabe seadusest tulenevatel alustel asutusesiseseks kasutamiseks.

12.3 Pooled kohustuvad rakendama organisatsioonilisi, füüsilisi ja infotehnilisi turvameetmeid konfidentsiaalsete andmete kaitseks juhusliku või tahtliku volitamata muutmise, juhusliku hävimise, tahtliku hävitamise, avalikustamise jms eest.

12.4 Pool kohustub mitte kasutama konfidentsiaalset teavet mitte ühelgi kujul isikliku kasu saamise eesmärgil ega kolmandate isikute huvides.

12.5 Muu hulgas kohustuvad Pooled tagama, et nende esindajad, töötajad, alltöövõtjad, lepingupartnerid ja muud isikud, keda nad oma Lepingust tulenevate kohustuste täitmisel kasutavad, oleksid Lepingus sätestatud konfidentsiaalsuse kohustusest teadlikud, ning nõudma nimetatud isikutelt selle kohustuse tingimusteta ja tähtajatut täitmist.

**13. Pooltevahelised teated**

13.1. Pooltevahelised Lepinguga seotud teated peavad olema kirjalikus vormis, välja arvatud juhtudel, kui sellised teated on informatsioonilise iseloomuga, mille edastamisel teisele Poolele ei ole õiguslikke tagajärgi.

13.2. Teade loetakse kätte saaduks, kui:

13.2.1. teade on üle antud allkirja vastu;

13.2.2. teade on saadetud postiasutuse poolt tähitud kirjaga Poole poolt näidatud aadressil ja postitamisest on möödunud viis (5) kalendripäeva;

13.2.3 teade on saadetud e-kirjaga ja selle kätte saamist on teine Pool kinnitanud.

13.3. Informatsioonilist teadet võib edastada telefoni kaudu.

**14. Muud tingimused**

14.1. Kõik Lepingust tulenevad erimeelsused püütakse lahendada läbirääkimiste teel. Kui läbirääkimised ei anna tulemusi, lahendatakse vaidlus Harju Maakohtus.

14.2. Lepingu tõlgendamisel juhinduvad Pooled VÕS §-i 29 sätetest.

14.3. Lepingu mittetäitmisega või mittenõuetekohase täitmisega teisele Poolele tekitatud kahju hüvitamise küsimustes juhinduvad Pooled ennekõike VÕS §-dest 127, 128, 132, 136, 139.

14.4. Kumbki Pool ei oma õigust Lepingust tulenevaid nõudeid loovutada kolmandale isikule ilma teise Poole kirjaliku nõusolekuta, juhindudes VÕS §-st 166 lg 2 ja 3.

14.5. Leping on koostatud ja allakirjutatud eesti keeles digitaalselt.

**15. Esindajad**

15.1 Ostja esindajaks Lepingust tõusetuvates küsimustes ja üleandmise-vastuvõtmise akti allkirjastajaks on major Janel Säkk (tel +372 5266133; e-posti aadress [janel.sakk@kaitseliit.ee](mailto:janel.sakk@kaitseliit.ee)).

15.2 Müüja esindajaks on Mihhail Kutšinski (tel +37255994625, e-posti aadress [miha@hcpro.ee](mailto:miha@hcpro.ee))

**16. Poolte andmed**

16.1. Kaitseliit, Toompea 8, 10130 Tallinn, registrikood 74000725, kontakttelefon +372 7179005, e-posti aadress info@kaitseliit.ee.

16.2. HC Pro AS, Vana-Narva mnt 20b, 74114 Maardu linn, Harju maakond, kontakttelefon 6616988, info@hcpro.ee.

**17. Poolte allkirjad**

**Müüja Ostja**

*(allkirjastatud digitaalselt) (allkirjastatud digitaalselt)*

Mihhail Kutšinski mjr Vaido Siska

HC Pro AS esindaja Võrumaa maleva pealik